Pin Oak Cottage | LekkeSlaap
Pin Oak Cottage: Hooffoto's
Adres: Stoney-weg 1, Underberg, 3257, KwaZulu-Natal
Pin Oak Cottage is 'n selfsorgkothuis in Underberg, 'n sonderlinge plaasdorpie aan die voet van die Suidelike Drakensberge in KwaZulu-Natal. Dié dorp is 'n gewilde stilhouplek vir besoekers wat die Sanipas op pad na Lesotho neem. Underberg se stofpaaie, bergstrome, sandsteenberge, gesellige kroeë en vriendelike inwoners betower menige besoeker en is 'n vakansiebestemming wat jou lank sal bybly.
Die kothuis het slaapplek vir 10 gaste en beskik oor 4 slaapkamers, 4 badkamers, 'n kombuis en 'n leefarea. Die hoofslaapkamer het 2 enkelbeddens en 'n en suite-badkamer met 'n stort-oor-bad. Die tweede slaapkamer het 2 enkelbeddens wat in 'n koninggrootte-bed omskep kan word, en 'n en suite-badkamer met 'n stort. Die hoofhuis se agterdeur lei na die binnehof-area waar die derde en vierde slaapkamer geleë is. Die derde slaapkamer het 4 enkelbeddens in 'n slaapsaal-styl, en die vierde slaapkamer het 'n dubbelbed. Dié 2 kamers het en suite-badkamers met storte. Linne, handdoeke, ekstra komberse en elektriese komberse word voorsien.
Die kombuis het 'n stoof, oond, yskas-vrieskas, mikrogolfoond, eetgerei en breekware. Die eetarea het sitplek vir 10 gaste en die sitkamer het 'n gemaklike sitkamerstel en 'n kaggel. Een bondel hout word gratis voorsien. Ekstra hout is op die perseel te koop. Gaste moet hul eie vuuraanstekers en braai-houtskool saambring.
Daar is veilige parkeerplek vir 4 voertuie waarvan 2 van die toesluitmotorhuis gebruik kan maak. Die kothuis word daagliks skoongemaak.
'n Bespreking by Pin Oak Cottage sluit in:
4.8 uit 5van 11 resensies vir Pin Oak Cottage
Stoney-weg 1, Underberg, 3257, KwaZulu-Natal
Gaste dink Pin Oak Cottage het 'n uitstekende ligging
https://d288tngog90ix0.cloudfront.net/AAEAAQAAAAAAAAAAAAAAJGZjNThhNGEwLTViOTEtNGZjOC05YzI1LWJjMGM2YWQ0YTQ3MQ?w=1440&h=960&fit=crop&auto=format Vanaf R3 500 per nag (vir 10 persone) 11 5 1 5 1 Stoneyway Underberg 3257 KwaZulu-Natal 086 999 0018 14:00-17:00 10:00 -29.801828972349 29.502229839563